‘એ બંને મંજુલાને વળગી પડી હતી એટલે પપ્પાજી ઊભા થઈને મેદાનમાં આવ્યા. બંને પૌત્રીઓના માથે હાથ મૂકીને એમણે હસીને સમજાવ્યું કે ઢબુડીઓ, તમારી દાદી જબરી છે. આ હારને તો એ મનેય અડવા નથી દેતી, તો તમારો ચાન્સ ક્યાંથી લાગશે? એ આવું બોલ્યા કે તરત મંજુબાએ એમની વાત કાપી નાખી. કહે કે તમારી વાત જુદી છે, આ બંને દીકરીઓ તો મારા જિગરનો ટુકડો છે. બંનેની સામે જોઈને મંજુબાએ વચન આપ્યું કે તમારા બંનેમાંથી જેનાં પહેલાં લગ્ન થશે એને એ સમયે આ હાર આપીશ!’